钦定古今图书集成/明伦汇编/宫闱典/第030卷 > 武王妃邑姜
## 钦定古今图书集成/明伦汇编/宫闱典/第030卷 > 武王妃邑姜

按《论语》。武王曰：“予有乱臣十人。”

〈注〉十人，谓周公旦、召公奭、太公望、毕公、荣公大颠、闳夭、散宜生、南宫适。其一人盖邑姜也。九人治外，邑姜治内。

按《左传》子产曰：“当武王邑姜方娠，太叔梦帝谓己，余
命而子曰虞，将与之唐，属诸参，而蕃育其子孙。及生，
有文在手曰虞，遂以命之。”

按《大纪》：“西伯纳吕尚之女曰邑姜为妃。邑姜贤，立未
尝倚，坐未尝倨，怒未尝厉，是年生子诵。”

按《帝王世纪》：“武王纳太公之女曰邑姜，修教于内，生
太子。”